Foto: Mihai Bălănescu

M-am oprit să scriu. Văd că Reuters dă 50.000 doar în București, citând surse din Poliție. Digi 24, care are multe stații locale, dă 90.000 în toată țara. Din mulțime, nu-mi dau seama de cifra exactă, dar sunt mulți, mai mulți decât la orice protest pe care l-am văzut în ultimii 20 de ani. Înainte de relatare, o scurtă introducere...

Sunt dimineți, în care contemplez cu nostalgie epoca de hârtie a presei. Fac curat în mesaje printre Ioneștii, Lucicile, Dănuții și neamul lor de suboameni care cu entuziasm îmi urează de moarte, de cancer, de ochelari și de boli la copii. Existau și atunci, când scriam cu stiloul la ziar, dar îmi erau străini. Erau departe, dincolo de zidurile groase ale Casei Presei, dincolo de porțile orașului. Internetul le-a deschis grota, iar predicatorii urii le-au dat un sens. Recunosc în lexicul lor redus burtierele galbene de la Ministerul Adevărului. Aflu din acuzele lor incontinente scrise cu CAPS care e demonul zilei care ne atacă Ministerul Abundenței. Sunt tăbăcit, nu-mi mai produc niciun sentiment, nicio reacție. Îi mătur cu delete and ban să nu se strice locul, așa cum bunicile noastre luau iarna pe făraș vrăbiile moarte de frig, căzute de pe sârmă. Acești morți cu acces la tastatură sunt produsele unui program metodic de exterminare a gândirii și a bunului simț, în care negrul este alb, hoții strigă hoții, securiștii strigă securiștii, iar propagandiștii strigă propagandiștii. Probabil că mulți dintre dumneavoastră vă confruntați cu acești orci ai urii, vag alfabetizați, incapabili de dialog civilizat.

Am început relatarea de la protestul de duminică seară din București cu această mărturisire, pentru că de data asta a fost vorba de un sentiment: de zeci de mii de oameni jigniți. Înjurați, desconsiderați, insultați în inteligența lor de un Dragnea TV care a depășit orice limite. Dacă PSD nu înțelege mesajul și va continua să alimenteze minciuna, reacția României care judecă cu propriul cap va fi și mai pronunțată. PSD a câștigat alegerile ca să aducă prosperitatea promisă, nu ca să-l salveze pe Liviu Dragnea de la închisoare. Orice războaie imaginare ar declanșa la TV, orice frici ar trezi în capul oamenilor neinformați, sunt prea mulți oameni care înțeleg exact scopul celor două ordonanțe. Îl înțelege și presa străină, îl înțelege și Comisia Europeană, îl înțelege toată lumea. Cu toate astea, PSD îi sfidează pe toți acești oameni.



Dacă PSD nu înțelege mesajul și va continua să alimenteze minciuna, reacția României care judecă cu propriul cap va fi și mai pronunțată. PSD a câștigat alegerile ca să aducă prosperitatea promisă, nu ca să-l salveze pe Liviu Dragnea de la închisoare. Orice războaie imaginare ar declanșa la TV, orice frici ar trezi în capul oamenilor neinformați, sunt prea mulți oameni care înțeleg exact scopul celor două ordonanțe. Îl înțelege și presa străină, îl înțelege și Comisia Europeană, îl înțelege toată lumea. Cu toate astea, Spre deosebire de alte manifestări de acest gen, zecile de mii de cetățeni care au ieșit în stradă au strigat împotriva CNA și au mers la poarta acestei instituții. Probabil că marea majoritate a locuitorilor acestei țări n-au habar cine sunt Georgescu, Gubernat sau Herjeu, dar mulți trăiesc o imensă frustrare că sunt jigniți seară de seară și nimeni nu îi apără. Acuzați cu iresponsabilitate veselă că dau o lovitură de stat sau că au primit bani să protesteze (pentru ei, pentru copii și pentru căței) de niște televiziuni care asmut o jumătate de țară contra celeilalte jumătăți, protestatarii („iohanniștii, binomiștii, sorosiștii, corporatiștii, tinerii frumoși și liberi” etc.) au cerut un lucru simplu: CNA să-și facă treaba și să sancționeze ura și derapajele.



Când am plecat de acasă, la RTV era anunțată prezența galeriilor violente, când am ajuns în Piață am găsit același public pașnic de săptămâna trecută. Parcă mai mulți părinți cu copii și, cu siguranță, mai mulți câini protestatari, fotografiați cu mare apetență de toți ziariștii prezenți.



fotografiați cu mare apetență de toți ziariștii prezenți. Mulți dintre cei care au protestat înțeleg că, de vreme ce PSD este la putere, CNA-ul n-o să pedepsească tocmai televiziunile care fac propagandă pentru PSD. De aceea, duminică seara, Piața a strigat contra trioului PSD („ciuma roșie”) - CNA - televiziuni de partid („Antena3/ niște derbedei”; pentru RTV nu am auzit rime, am văzut doar pancarte). Consiliul Național al Audiovizualului este, din păcate, o instituție a statului român în care dictează numirea politică. Frica de acțiune, fuga de responsabilitate, tăcerea complice față de instigări, manipulări, propagandă fac din CNA marele vinovat al valurilor de ură care se revarsă în societate. Vina este parțială, desigur. Măcar piața TV este reglementată (chiar dacă instituția care ar trebui să facă curat nu funcționează). Online-ul suportă orice și toți Ioneștii, Lucicile și Dănuții fac, zi de zi, crime în masă, bătând cu pumnul în tastatură.



50.000 de protestatari în București sunt tot puțini față de milionul de pesediști pe care secretarul general adjunct al partidului, Codrin Ștefănescu, a promis că-i aduce să facă contramanifestație. Câtă vreme în numele PSD vor vorbi acești Ștefănești, frustrarea în public va crește, iar PSD o va lua lua vale. Aroganțele Lor au primit în această seară o replică sănătoasă din partea a 90.000 de cetățeni care nu se lasă nici mituiți cu 100 de lei în plus la salariu, nici călcați în picioare.